laion/Wikipedia-Exotic huggingface dataset:
ישראל עבדיך

ישראל עבדיך הוא פיוט ליום הכפורים מאת רבי אברהם אבן עזרא. הפיוט פותח את סדר הסליחות הנאמרות בתפילת מוסף של יום הכפורים בקהילות הספרדים. בפיוט ששה בתים, ובכל בית שלושה טורים המסתיימים בחרוז קבוע. הפיוט שקול במשקל ההברתי-דקדוקי, ובכל שורה בו ישנן שתים-עשרה תנועות. הצלעית הראשונה בכל בית היא: ”יִשְׂרָאֵל עֲבָדֶיךָ”, ביטוי הלקוח מתחינת משה אל אלוהים אחרי חטא העגל, שלא ישמיד את עם ישראל. או מספר נחמיה, פרק א', פסוק ו', שם מתחנן הנביא: ”תְּהִי נָא אָזְנְךָ קַשֶּׁבֶת וְעֵינֶיךָ פְתֻוּחוֹת לִשְׁמֹעַ אֶל תְּפִלַּת עַבְדְּךָ אֲשֶׁר אָנֹכִי מִתְפַּלֵּל לְפָנֶיךָ הַיּוֹם יוֹמָם וָלַיְלָה עַל בְּנֵי יִשְׂרָאֵל עֲבָדֶיךָ וּמִתְוַדֶּה עַל חַטֹּאות בְּנֵי יִשְׂרָאֵל אֲשֶׁר חָטָאנוּ לָךְ וַאֲנִי וּבֵית אָבִי חָטָאנוּ.”. כל טור שלישי פותח במילים ”אָנָּא, שְׁעֵה שַׁוְעָתָם”. בחלק מהדפוסים, לאחר כל בית נאמרת השורה: הָאֵל, הַנּוֹצֵר חֶסֶד לָאֲלָפִים. — מתוך הפיוט, ע"פ ספר שמות, פרק ל"ד, פסוקים ו'–ז' הלקוחה מתוך י"ג מדות של רחמים, לב סדר הסליחות, בהם נאמר: ”ה' ה' אֵל רַחוּם וְחַנּוּן אֶרֶךְ אַפַּיִם וְרַב חֶסֶד וֶאֱמֶת. נֹצֵר חֶסֶד לָאֲלָפִים נֹשֵׂא עָוֹן וָפֶשַׁע וְחַטָּאָה וְנַקֵּה” (ספר שמות, פרק ל"ב, פסוקים ו'–ז'). המובאה מדגישה את המדה לפיה האל יגמול חסד לעם ישראל. הפייטן מתאר את תפילתם ואת שפלותם הגשמית והרוחנית של עם ישראל, המתקבצים לתפילה בבית הכנסת לתפילת מוסף של יום הכפורים מבקש מאלוהים שיקבל את התפילה, כאילו הייתה קרבן המוקרב אליו. הפיוט מתמקד בכך שהתפילה באה במקום הקרבנות, רעיון המופיע בתלמוד הבבלי, ונפוץ בשירת ימי הביניים. הפייטן משווה את תפילתם של ישראל למספר סוגי קרבנות: הוא פותח בקרבן מוסף, המתאים לתפילה אותה הוא פותח, בבית א'. לריח ניחוח, המופיע בפרשת ויקרא לגבי כמעט כל הקרבנות וכן לגבי קטורת הסמים בבית ב', לקרבן עולה ונסכים בבית ג', לקרבן שלמים בבית ד', ולקרבן מנחה, הדל מכולם ומושווה לריקנות המעשים הטובים של עם ישראל, בבית האחרון. יש שכתבו שכוונת הפייטן בשורה החותמת כל בית, היא לבקש מהאל שינצור את הקרבנות אותם הקריבו האבות, בעת תפילת הבנים. ישראל לוין, שירי־הקודש של אברהם אבן עזרא, חלק ב', הוצאת האקדמיה הלאומית הישראלית למדעים, 1975, עמ' 532–534. ביאור לפיוט מאת הרב יעקב יצחקי, מחזור אהלי יעקב ליום הכפורים, ירושלים ה'תר"ע, דף קנב ע"ב - קנג ע"א. ישראל דוידזון, אוצר השירה והפיוט, חלק ב', 4236, עמ' 424. הפיוט ישראל עבדיך, באתר הפיוט והתפילה. אברהם אבן עזרא, "יִשְׂרָאֵל עֲבָדֶיךָ לְפָנֶיךָ נֶאֱסָפִים" בפרויקט בן-יהודה. הרב יעקב יצחקי במחזור אהלי יעקב ליום הכפורים, ירושלים ה'תר"ע, דף קנב ע"ב, כתב כי שם מחברו של הפיוט איננו ידוע, וכן הוא מופיע בתשלום אבודרהם ללא שם מחבר. ישראל דוידזון, באוצר השירה והפיוט, חלק ב', 4236 (עמ' 424) הביא שיש שייחסו את הפיוט ליצחק אבן גיאת אך נטה לייחס את הפיוט לראב"ע ונשאר בצ"ע. בעקבותיו, י' לוין בשירי־הקודש של אברהם אבן עזרא, חלק ב', 1975, עמ' 532–533 ייחס את הפיוט גם הוא לראב"ע. בנוסח הנדפס במחזורים לא מופיע הבית השני, וכך יוצא שישנם חמישה בתים. מלבד הפתיחה בה ארבעה טורים, והבית השלישי בו החרוז משתנה. חוץ מטור 4 בפתיחה ספר שמות, פרק ל"ב, פסוק י"ג ישראל עבדיך – מילים, פירושים וביצועים | מחבר לא ידוע | פיוט | הספרייה הלאומית – אתר הפיוט והתפילה, באתר www.nli.org.il ברכות כו ב – ויקיטקסט, באתר he.wikisource.org ישראל לוין, שירי־הקודש של אברהם אבן עזרא, חלק ב', הוצאת האקדמיה הלאומית הישראלית למדעים, 1975, עמ' 533. הרב יעקב יצחקי, מחזור אהלי יעקב ליום הכפורים, ירושלים ה'תר"ע, דף קנב ע"ב - קנג ע"א.
Girls Like

"Girls Like" הוא סינגל של הראפר הבריטי טייני טמפה, בשיתוף פעולה עם הזמרת השוודית זארה לארסון. השיר יצא ב-26 בפברואר 2016 בהוצאת חברות התקליטים פרלופון ווורנר רקורדס. השיר מופיע כסינגל השלישי באלבום האולפן השלישי של טייני טמפה, Youth. השיר נכתב על ידי אלישה בנט, זארה לארסון וטייני טמפה, והופק על ידי ננה רוג'ס. נכון לאוקטובר 2023, השיר הושמע למעלה מ-232 מיליון פעמים ביוטיוב, ולמעלה מ-343 מיליון פעמים בספוטיפיי. Girls Like, במסד הנתונים הקולנועיים IMDb (באנגלית) Girls Like, באתר Last.fm (באנגלית) מידע על הסינגל "Girls Like" באתר מיוזיק בריינז מידע על היצירה "Girls Like" באתר Discogs מילות השיר "Girls Like" באתר Genius סרטון השיר "Girls Like" באתר יוטיוב מידע על השיר "Girls Like" באתר ספוטיפיי Tinie Tempah - Girls Like ft. Zara Larsson (Official Video), ארכיון מ-2017-03-10, נבדק ב-2023-10-04 Girls Like (feat. Zara Larsson), 2016-02-26, ארכיון מ-2023-06-26, נבדק ב-2023-10-04
מונג'י בוונדי

מונג'י גבריאל בוונדי (באנגלית: Moungi Gabriel Bawendi, בערבית: منجي الباوندي; נולד ב-15 במרץ 1961) הוא כימאי אמריקאי-צרפתי ממוצא תוניסאי מכהן כפרופסור במכון הטכנולוגי של מסצ'וסטס. בוונדי ידוע בתרומתו לייצור כימי של נקודות קוונטיות באיכות גבוהה. בשנת 2023 הוענק לו פרס נובל לכימיה. בוונדי נולד בפריז שבצרפת כבן למתמטיקאי תוניסאי. לאחר תקופות שחיו בצרפת ובתוניסיה, היגרו בוונדי ומשפחתו לארצות הברית בילדותו. הם גרו בווסט לאפייט, אינדיאנה, כשאביו של בוונדי עבד במחלקה למתמטיקה באוניברסיטת פרדו. בוונדי עצמו סיים את לימודיו בבית הספר התיכון ג'וניור וסט לאפייט בשנת 1978. בוונדי התמקד לאורך השנים במחקר הנקודות הקוונטיות ונחשב לאחד הכימאים המצוטטים ביותר בעשור השני של המאה ה-21. הוא קיבל את התואר הראשון שלו בשנת 1982 מאוניברסיטת הרווארד ואת הדוקטורט שלו בכימיה ב-1988 מאוניברסיטת שיקגו. בוונדי קיים את מחקר הפוסט-דוקטורט שלו במעבדות בל תחת לואיס א. ברוס. ב-1990 הצטרף למכון הטכנולוגי של מסצ'וסטס (MIT) ומונה לפרופסור ב-1996. במהלך הכינוס הלאומי של האגודה האמריקאית לכימיה (ACS) ב-23 במרץ 2010, קיבל בוונדי את פרס ה-ACS בחקר הקולואידים. ב-4 באוקטובר 2023 הוכרז על זכייתו של בוונדי בפרס נובל לכימיה ביחד עם לואיס א. ברוס ואלכסיי יקימוב "על הגילוי והסינתזה של נקודות קוונטיות". מדיה וקבצים בנושא מונג'י בוונדי בוויקישיתוף מונג'י בוונדי, באתר פרס נובל (באנגלית) מונג'י בוונדי, באתר ResearchGate מונג'י בוונדי, באתר גוגל סקולר Devlin, Hannah; correspondent, Hannah Devlin Science (2023-10-04). "Scientists share Nobel prize in chemistry for quantum dots discovery". The Guardian (באנגלית בריטית). ISSN 0261-3077. נבדק ב-2023-10-04. "An overview of the main Tunisian scientists in Chemistry and Materials Science" (PDF). נבדק ב-5 באוקטובר 2020. {{cite web}}: (עזרה) "Moungi Bawendi". mit.edu. אורכב מ-המקור ב-21 באוגוסט 2018. נבדק ב-1 במאי 2017. {{cite web}}: (עזרה) "Moungi Bawendi". mit.edu. נבדק ב-1 במאי 2017. {{cite web}}: (עזרה) "The Nobel Prize in Chemistry 2023". NobelPrize.org (באנגלית אמריקאית). נבדק ב-2023-10-04. Baklouti, Ali; El Kacimi, Aziz; Kallel, Sadok; Mir, Nordine (2015). Analysis and Geometry: MIMS-GGTM, Tunis, Tunisia, 2014. In Honour of Mohammed Salah Baouendi (באנגלית). Heidelberg: Springer. ISBN 9783319174426. נבדק ב-4 באוקטובר 2023. {{cite book}}: (עזרה) "Distinguished West Lafayette Alumni to Return for Wall of Pride Celebration". West Lafayette Schools Education Foundation. נבדק ב-4 באוקטובר 2023. {{cite web}}: (עזרה) "Most cited chemists". Thomson Reuters. נבדק ב-28 ביולי 2017. {{cite web}}: (עזרה) "Prof. Bawendi Recalls Life as a Student, Gives Advice to Frosh". Oka, Takeshi (2013-10-03). "My 45 Years of Astrochemistry: Memoirs of Takeshi Oka". The Journal of Physical Chemistry A (באנגלית). 117 (39): 9308–9313. doi:10.1021/jp4035826. ISSN 1089-5639. "Names of purported Nobel chemistry prize winners inadvertently released". Reuters (באנגלית). 2023-10-04. נבדק ב-2023-10-04. "Dresselhaus and Bawendi Honored by ACS" (PDF). MIT The Spectograph. 26. 2010.
Lil Bit

"Lil Bit" הוא סינגל של אמן ההיפ הופ האמריקאי נלי וצמד מוזיקת הקאנטרי האמריקאי פלורידה ג'ורג'יה ליין. השיר מופיע כסינגל המוביל באלבום האולפן השמיני של נלי, Heartland.‏ נכון לאוקטובר 2023, השיר הושמע למעלה מ-223 מיליון פעמים בספוטיפיי, ולמעלה מ-36 מיליון פעמים ביוטיוב. גרסה מחודשת של השיר (רמיקס FGL) מופיעה במהדורת הדלוקס של אלבום האולפן החמישי של פלורידה ג'ורג'יה ליין, Life Rolls On.‏ מידע על הסינגל "Lil Bit" באתר מיוזיק בריינז מילות השיר "Lil Bit" באתר Genius סרטון השיר "Lil Bit" באתר יוטיוב מידע על השיר "Lil Bit" באתר ספוטיפיי VanHoose, Benjamin (23 באוקטובר 2020). "Nelly Calls Himself the 'Black Tom Brady' on New Song with Florida Georgia Line". People. ארכיון מ-2023-02-28. נבדק ב-2023-10-04. {{cite web}}: (עזרה) Stefano, Angela (23 באוקטובר 2020). "Nelly Brings Florida Georgia Line Back for New Song 'Lil Bit' [Listen]". Taste of Country. ארכיון מ-2023-04-06. נבדק ב-30 בנובמבר 2020. {{cite web}}: (עזרה) Lil Bit, 2020-10-23, ארכיון מ-2023-09-14, נבדק ב-2023-10-04 Nelly, Florida Georgia Line - Lil Bit (Official Video), ארכיון מ-2023-07-09, נבדק ב-2023-10-04 "Florida Georgia Line Drops Twangy, Country Remix Of "Lil Bit" Featuring Nelly". Music Mayhem Magazine. 19 בפברואר 2021. ארכיון מ-2022-12-09. נבדק ב-25 בפברואר 2021. {{cite web}}: (עזרה) Gold & Platinum, RIAA (באנגלית אמריקאית)
התזמורת הסימפונית הממלכתית של רוסיה

התזמורת הסימפונית האקדמית הממלכתית של הפדרציה הרוסית ע"ש יבגני סבטלנוב (ברוסית: Государственный академический симфонический оркестр России) היא אחת התזמורות הראשונות במעלה ברוסיה. התזמורת נוסדה בשנת 1936 בשם "התזמורת הסימפונית הממלכתית של ברית המועצות" ונועדה להיות תזמורת הדגל של ברית המועצות. עם זאת, הייתה זו הפילהרמונית של לנינגרד, הוותיקה ממנה, שתפסה מקום כבוד זה אצל רוב מבקרי המוזיקה. שמה הנוכחי של התזמורת ניתן לה אחרי התפרקות ברית המועצות בשנת 1991. בשנת 2000 פוטר המנהל המוזיקלי הוותיק יבגני סבטלנוב מתפקידו על ידי מיכאיל שבידקוי, שר התרבות בממשלת ולדימיר פוטין. הסיבה הרשמית לפיטורין הייתה, שסבטלנוב מקדיש זמן רב מדי לניצוח מחוץ לרוסיה ופחות מדי למוסקבה. המנצח נפטר באותה השנה. בשנת 2002 החליף אותו מרק גורנשטיין, שסירב תחילה לקבל עליו את המשרה. בשנת 2005 קיבלה התזמורת את השם של יבגני סבטלנוב לזכרו. משכנה הקבוע של התזמורת הוא במוסקבה. ולדימיר יורובסקי (2011 – הווה) מארק גורנשטיין (2002 – 2011) יבגני סבטלנוב (1965 – 2000) קונסטנטין איבנוב (1946 – 1965) נתן רחלין (1941 – 1945) אלכסנדר גאוק (1936 – 1941) אתר האינטרנט הרשמי של התזמורת הסימפונית הממלכתית של רוסיה אתר האינטרנט הרשמי של התזמורת הסימפונית הממלכתית של רוסיה (באנגלית) התזמורת הסימפונית הממלכתית של רוסיה, באתר AllMusic (באנגלית) התזמורת הסימפונית הממלכתית של רוסיה, באתר MusicBrainz (באנגלית) התזמורת הסימפונית הממלכתית של רוסיה, באתר Discogs (באנגלית) ערך זה הוא קצרמר בנושא מוזיקאים ובנושא רוסיה. אתם מוזמנים לתרום לוויקיפדיה ולהרחיב אותו.
ברודי ספנסר

ברודי ספנסר (באנגלית: Brodie Spencer; נולד ב-6 במאי 2004 בבלפסט שבצפון אירלנד) הוא כדורגלן צפון אירי המשחק בעמדת המגן הימני בקבוצת מאת'רוול מליגת העל הסקוטית, בהשאלה מהאדרספילד טאון, ובנבחרת צפון אירלנד. ספנסר גדל במחלקות הנוער של קליפטונוויל והאדרספילד טאון. ב-9 באוגוסט 2022 ערך את הופעת הבכורה שלו בקבוצה הבוגרת של האדרספילד טאון, בהפסד 4-1 לפרסטון נורת' אנד במסגרת הסיבוב הראשון של גביע הפוטבול ליג לעונת 2022/2023. ב-2 בנובמבר ערך את הופעת הבכורה שלו בפוטבול ליג צ'מפיונשיפ, בהפסד 2-0 לסנדרלנד במסגרת המחזור ה-19 לעונת 2022/2023. ב-24 באוגוסט 2023 הושאל ספנסר למאת'רוול מליגת העל הסקוטית למשך עונת 2023/2024. ב-26 באוגוסט ערך את הופעת הבכורה שלו במועדון, בניצחון 2-1 על קילמרנוק במסגרת המחזור השלישי בליגה. ב-5 ביוני 2022 ערך ספנסר את הופעת הבכורה שלו בנבחרת צפון אירלנד, בתיקו 0-0 נגד נבחרת קפריסין במסגרת ליגת האומות 2022/2023. ברודי ספנסר, באתר Transfermarkt ברודי ספנסר, באתר Soccerway ברודי ספנסר, באתר WorldFootball.net ברודי ספנסר, באתר National Football Teams ברודי ספנסר, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ברודי ספנסר".
רג'ינלד דייר

רג'ינלד אדווארד הארי דייר (באנגלית: Reginald Edward Harry Dyer; 9 באוקטובר 1864 – 23 ביולי 1927) היה קצין בצבא הבריטי, אשר פיקד על כוחות בהודו, והתפרסם בעיקר כמי שיזם וביצע את טבח אמריטסר. דייר נולד ב-9 באוקטובר 1864 בעיר מרי שבהודו הבריטית (כיום בפקיסטן). אביו, אדוארד, היה המנהל של מבשלת מרי המפורסמת. עד גיל 11 הוא למד בבתי ספר בהודו, ולאחר מכן עבר ללמוד באירלנד. לאחר סיום לימודיו היסודיים למד לזמן קצר רפואה בקולג' המלכותי לכירורגיה בדבלין. לאחר מכן למד באקדמיה הצבאית המלכותית בסנדהרסט וב-1885 התגייס לצבא בריטניה. הוא הוצב ברגימנט המלכה המלכותי (מערב סארי) כלוטננט. דייר השתתף בהרגעת המהומות בבלפסט ב-1886. שנה לאחר מכן הוא השתתף במלחמה האנגלו-בורמזית השלישית. לאחר מכן שרת בצבא בנגל, ומונה למפקד הרגימנט הפנג'אבי ה-25. ב-1895 הוא השתתף במערכה לשחרור צ'יטראל.ב-1910 הוא הועלה לדרגת לוטננט קולונל. במהלך מלחמת העולם הראשונה, הוא שימש כמפקד "כוח סייסטן". כוח מיוחד שנועד למנוע מסוכנים גרמנים לחדור מפרס לאפגניסטן ולעורר התקוממות אנטי-בריטית. ב-1915 הוא הועלה לדרגת קולונל. ב-1916 הוענקה לו דרגה זמנית של בריגדיר גנרל. ב-13 באפריל 1919, התאספו בגן ג'אליאנוואלה בעיר אמריטסר שבפנג'אב בערך 20,000 אזרחים במהלך חג לאומי. הם הפרו בכך את הצו הצבאי הבריטי שאסר על התכנסות, אולם מעטים מבין המפגינים ידעו על קיומו של הצו. דייר הופיע במקום יחד עם 50 רובאים, מהם 25 גורקים ו-25 ספווים. בלי להזהיר את האזרחים, הורה דייר לאנשיו לפתוח באש חופשית. בטבח נהרגו 379 אזרחים ונפצעו למעלה מאלף נוספים. ועדת חקירה הוקמה כדי לחקור את הטבח. הוועדה קבעה שדייר פירש באופן שגוי את חוקי החירום. הוא לא הועמד לדין פלילי, אך נשללה ממנו דרגת הבריגדיר גנרל הזמנית שלו. רודיארד קיפלינג, שטען שדאייר היה "האיש שהציל את הודו", פתח קופת גמל שגייסה מעל 26,000 ליש"ט, כולל כסף שנתרם על ידי קיפלינג עצמו. לעומת זאת, ועידת מפלגת הלייבור הבריטית בסקרבורו העבירה פה אחד החלטה ב-24 ביוני 1920 בה היא מגנה את טבח אמריטסר כ"פעולה אכזרית וברברית". חודש לאחר הטבח, נשלח דייר להשתתף במלחמה האנגלו-אפגנית השלישית. ב-17 ביולי 1920 הוא עזב את הצבא. בכספים שקיבל, השתמש דייר כדי לקנות חווה ובית בלונג אשטון, שם התגורר עד מותו ב-23 ביולי 1927 משבץ מוחי. Reginald Edward Harry Dyer – The Butcher of Amritsar רג'ינלד דייר, באתר "Find a Grave" (באנגלית) רג'ינלד דייר, באתר אנציקלופדיה בריטניקה (באנגלית)
דימיטרי ברטו

דימיטרי ז'אן סילבן ברטו (בצרפתית: Dimitry Jean Sylvain Bertaud ; נולד ב-6 ביוני 1998 במונפלייה שבצרפת) הוא כדורגלן צרפתי-קונגולזי המשחק בעמדת השוער בקבוצת מונפלייה מליגת העל הצרפתית ובנבחרת הרפובליקה הדמוקרטית של קונגו. ברטו גדל במחלקות הנוער של אווניר קסטריוט ומונפלייה. בשנת 2014 החל לשחק בקבוצת המילואים של מונפלייה. ב-24 בינואר 2018 ערך את הופעת הבכורה שלו בקבוצה הראשונה של המועדון, בניצחון 4-3 על לוריאן במסגרת הגביע הצרפתי לעונת 2017/2018. ב-20 בינואר 2019 ערך את הופעת הבכורה שלו בליגת העל הצרפתית, בתיקו 0-0 נגד סטאד רן במסגרת המחזור ה-21 לעונת 2018/2019. ברטו היה חלק מסגל נבחרת צרפת עד גיל 21 לטורניר אליפות אירופה עד גיל 21 בשנת 2021, וכן נכלל בסגל הנבחרת האולימפית של צרפת לטורניר הכדורגל באולימפיאדת טוקיו באותה השנה. ב-17 באוקטובר 2023 ערך את הופעת הבכורה שלו בנבחרת הרפובליקה הדמוקרטית של קונגו, בתיקו 0-0 נגד נבחרת אנגולה במשחק ידידות. נכלל בסגל נבחרת הרפובליקה הדמוקרטית של קונגו לטורניר גביע אפריקה לאומות 2023. מדיה וקבצים בנושא דימיטרי ברטו בוויקישיתוף דימיטרי ברטו, באתר Transfermarkt דימיטרי ברטו, באתר Soccerway דימיטרי ברטו, באתר BDFutbol דימיטרי ברטו, באתר WorldFootball.net דימיטרי ברטו, באתר FootballDatabase.eu דימיטרי ברטו, באתר ESPN CAN 2023 : Liste des Léopards בחשבון הפייסבוק הרשמי של התאחדות הכדורגל הקונגולזית, 27 בדצמבר 2023 (בצרפתית)
לייל פוסטר

לייל ברנט פוסטר (באנגלית: Lyle Brent Foster; נולד ב-3 בספטמבר 2000 בסווטו שבדרום אפריקה) הוא כדורגלן דרום אפריקאי המשחק בעמדת החלוץ בקבוצת ברנלי מהפרמייר ליג ובנבחרת דרום אפריקה. פוסטר גדל במחלקת הנוער של אורלנדו פירטס. הוא ערך תשע הופעות ליגה במדי הקבוצה הבוגרת של המועדון במסגרת ליגת העל הדרום-אפריקאית, בהן הבקיע שער אחד. ב-2 בינואר 2019 חתם פוסטר על חוזה לארבע שנים וחצי במונקו מליגת העל הצרפתית, והחל לשחק בקבוצת המילואים של המועדון. ב-9 באוגוסט ערך את הופעת הבכורה שלו במועדון, בהפסד 3-0 לאולימפיק ליון במסגרת המחזור הראשון בליגה לעונת 2019/2020. בסך הכל ערך שתי הופעות ליגה במדי המועדון. ב-30 באוגוסט 2019 הושאל פוסטר לסרקל ברוז' מליגת העל הבלגית למשך עונת 2019/2020. ב-1 בספטמבר ערך את הופעת הבכורה שלו במועדון, בהפסד 3-2 לגנט במסגרת המחזור השישי בליגה. ב-21 בדצמבר הבקיע את שערו היחיד במועדון, בניצחון 2-0 על זולטה ורכם במסגרת המחזור ה-20 בליגה. בסך הכל ערך 18 הופעות ליגה במהלך תקופת ההשאלה. ב-13 באוגוסט 2020 חתם פוסטר בויטוריה דה גימארייש מליגת העל הפורטוגלית. ב-18 בספטמבר ערך את הופעת הבכורה שלו במועדון, בהפסד 1-0 לבלננסש במסגרת המחזור הראשון בליגה לעונת 2020/2021. בסך הכל ערך חמש הופעות ליגה במדי המועדון. ב-31 באוגוסט 2021 הושאל פוסטר למשך עונת 2021/2022 לווסטרלו מליגת המשנה הבלגית. הוא ערך 23 הופעות ליגה במהלך תקופת ההשאלה, בהן הבקיע ארבעה שערים, והעפיל עם וסטרלו לליגת העל הבלגית. ב-1 ביולי 2022 חתם על חוזה קבוע לארבע שנים במועדון, ובסך הכל שיחק במועדון במשך עונה אחת נוספת, במהלכה ערך 21 הופעות ליגה והבקיע שמונה שערים. ב-25 בינואר 2023 חתם פוסטר על חוזה לארבע שנים וחצי בברנלי מהפוטבול ליג צ'מפיונשיפ. ב-28 בינואר ערך את הופעת הבכורה שלו במועדון, בתיתקו 0-0 נגד איפסוויץ' טאון במסגרת הסיבוב הרביעי של גביע ה-FA לעונת 2022/2023. ב-4 בפברואר ערך את הופעת הבכורה שלו בליגה, בניצחון 3-0 על נוריץ' סיטי במסגרת המחזור ה-30 בליגה לעונת 2022/2023. ב-11 במרץ הבקיע את שער הבכורה שלו במועדון, בניצחון 3-0 על ויגאן את'לטיק במסגרת המחזור ה-36 בליגה. הוא ערך 11 הופעות ליגה והבקיע שער בעונה זו, שהסתיימה בהעפלתה של ברנלי לפרמייר ליג. ב-11 באוגוסט ערך את הופעת הבכורה שלו בפרמייר ליג, בהפסד 3-0 למנצ'סטר סיטי במסגרת המחזור הראשון לעונת 2023/2024. ב-27 באוגוסט הבקיע את שער הבכורה שלו בפרמייר ליג, בהפסד 3-1 לאסטון וילה במסגרת המחזור השלישי. ב-3 ביוני 2018 ערך פוסטר את הופעת הבכורה שלו בנבחרת דרום אפריקה, בהפסד לנבחרת מדגסקר במסגרת גביע אפריקה הדרומית. ב-9 ביוני 2022 הבקיע את שער הבכורה שלו בנבחרת, בהפסד 2-1 לנבחרת מרוקו במסגרת מוקדמות גביע אפריקה לאומות 2023. לייל פוסטר, באתר Transfermarkt לייל פוסטר, באתר Soccerway לייל פוסטר, באתר BDFutbol לייל פוסטר, באתר WorldFootball.net לייל פוסטר, באתר National Football Teams לייל פוסטר, באתר FootballDatabase.eu Lyle Foster joins AS Monaco באתר הרשמי של מונקו, 2 בינואר 2019 (באנגלית) "Lyle Foster: South African teenager signs for Monaco באתר BBC, ‏ 2 בינואר 2019 (באנגלית) Panzo and Foster join Cercle Brugge באתר הרשמי של מונקו, 30 באוגוסט 2019 (באנגלית) JONATHAN PANZO EN LYLE FOSTER NAAR CERCLE BRUGGE! באתר הרשמי של סרקל ברוז', 30 באוגוסט 2019 (בהולנדית) Foster garantido por 5 épocas באתר הרשמי של ויטוריה דה גימארייש, 13 באוגוסט 2020 (בפורטוגזית) Lyle Foster emprestado ao KVC Westerlo באתר הרשמי של ויטוריה דה גימארייש, 31 באוגוסט 2021 (בפורטוגזית) Clarets-capture-foster באתר הרשמי של ברנלי, 25 בינואר 2023 (באנגלית)
פיטר לורימר

פיטר לורימר (באנגלית: Peter Lorimer;‏ 14 בדצמבר 1946 – 20 במרץ 2021) היה כדורגלן סקוטי, ששיחק בעמדת הקשר ההתקפי והיה ידוע בבעיטותיו החזקות. לורימר היה אחד משחקניה הבולטים של קבוצת לידס יונייטד בשנות ה-60 וה-70, והיה מאמן הפועל חיפה בשנות ה-80. הופעת הבכורה של לורימר בלידס יונייטד הייתה כבר בגיל 15, ארבעה חודשים לאחר שהגיע לקבוצה. אולם הייתה זו הופעה חד פעמית והוא חזר לקבוצת הנוער של המועדון. לורימר הפך לשחקן קבוע בקבוצה הבוגרת בעונת 1966 בה הופיע ב-34 משחקים, הבקיע 19 שערים והפך למלך השערים של לידס באותה עונה. לאחר מכן לבש את החולצה מספר 7 לתקופה של למעלה מעשור. הוא היה שחקן מוכשר ויצירתי שהיה במיטבו עת שיחק באגפים, אף על פי שלא היה קיצוני קלאסי. הוא הרבה לשחק בכיוון מרכז המגרש ולבעוט לשער. בדרך כלל שיחק כמחליף של שני חלוצים (לרוב, אלן קלארק ומיק ג'ונס). כך זכה לכינויים: "הצלף" ו"נעלי הרעם". בעונת 1968, בה הבקיע 30 שערים, זכתה לידס בגביע הליגה ובגביע ערי הירידים. ללורימר היה חלק נכבד בזכייתה של לידס באליפות אנגליה, לראשונה בתולדותיה, ב-1969. בשנת 1970 ניסה לורימר, יחד עם קבוצתו, לזכות בתואר המשולש של אליפות אנגליה, הגביע האנגלי וגביע אירופה לאלופות. לורימר הבקיע באותה עונה 19 שערים, אך לידס לא זכתה לבסוף באף לא אחד מהתארים. לידס שבה וזכתה בגביע ערי הירידים ב-1971 ואף זכתה בגביע האנגלי בשנת 1972. לורימר היה שותף לזכיות אלה והבקיע 29 שערים בעונת הזכייה בגביע, לרבות שיא עונתי אישי של 23 שערים בליגה. שחקני לידס חזרו לאצטדיון ומבלי כשנה לאחר מכן, כדי להגן על הגביע מול סנדרלנד, אך כשלו בכך, בין היתר בעקבות החמצה מפורסמת של לורימר. לורימר שיחק 21 משחקים בשורות נבחרת סקוטלנד בין השנים 1969 ו-1975. הוא אף כבש שער נגד נבחרת זאיר במונדיאל 1974. לאחר שסיים ב-1979 את הקריירה שלו בלידס יונייטד, עבר לורימר לשחק בקבוצת יורק סיטי, ולאחר מכן עבר לשחק בליגת הNASL בצפון אמריקה. בגיל 39, בעונת 1985/1986, הגיע לורימר לישראל וחתם בקבוצת הפועל חיפה מהליגה הבכירה. בשל בעיות שהתעוררו עקב גיורו שנעשה בארצות הברית לא זכה לורימר לשחק במדי הפועל חיפה. במהלך העונה הוא מונה למאמן הקבוצה למרות חוסר ניסיונו בתפקיד זה. בסיום העונה נשרה הקבוצה לליגת המשנה ולורימר עזב את ישראל. לורימר התגורר בלידס והיה בעליו ומנהלו של פאב בעיר. בשנותיו האחרונות נשאר מזוהה עם קבוצת לידס יונייטד ורואיין תכופות באמצעי התקשורת כאשר הקבוצה הגיעה לכותרות החדשות. הוא אף ישב במועצת המנהלים של הקבוצה כנציג אוהדי הקבוצה. לורימר נפטר ב-20 במרץ 2021 עקב מחלה ממושכת. פיטר לורימר, באתר Transfermarkt פיטר לורימר, באתר National Football Teams פיטר לורימר, באתר FootballDatabase.eu שלום זמירין, המילה של פיטר לורימר, כותרת ראשית, 26 בפברואר 1986 עוזי דן, אלון בן אברהם, או בשמו המוכר יותר - פיטר לורימר, באתר הארץ, 30 באוקטובר 2002 פיטר לורימר הסקוטי שהיה חלק מלידס יונייטד הגדולה מת בגיל 74, באתר וואלה, 20 במרץ 2021
ג'ון אייזק מור

ג'ון אייזק מור (באנגלית: John Isaac Moore;‏ 7 בפברואר 1856 – 18 במרץ 1937) היה פוליטיקאי אמריקאי מארקנסו, איש המפלגה הדמוקרטית, שכיהן כחבר בית הנבחרים של ארקנסו וכחבר הסנאט של ארקנסו, ומתוקף תפקידו כנשיא הסנאט, כמושל ארקנסו בפועל מפברואר ועד מאי 1907. מור נולד במחוז לאפייט שבמיסיסיפי. ב-1881 הוא סיים את לימודיו באוניברסיטת ארקנסו. הוא למד משפטים, וב-1882 התקבל ללשכת עורכי הדין של ארקנסו. בשנים 1894–1900 כיהן מור כשופט שלום במחוז פיליפס שבארקנסו. בשנים 1882, 1901 ו-1903 הוא כיהן כחבר בית הנבחרים של ארקנסו. בשנת כהונתו האחרונה בבית הוא כיהן כיושב הראש שלו. ב-1904 נבחר מור לראשונה לסנאט של ארקנסו. הוא כיהן בו בשנים 1905, 1907, 1913 ו-1915. ב-11 בפברואר 1907 התפטר מושל ארקנסו ג'ון סבסטיאן ליטל עקב מחלת נפש שממנה סבל. מור, שכיהן אז כנשיא הסנאט המדינתי, הושבע כמושל בפועל. הוא כיהן בתפקיד עד להתפזרות בית המחוקקים ב-14 במאי אותה שנה, ואז הושבע במקומו נשיא הסנאט החדש, קסנופון אוברטון פינדול. בהמשך שימש מור כחבר במועצת הקפיטול המדינתי של ארקנסו. בשנים 1917–1918 הוא היה חבר הוועידה החוקתית של ארקנסו. ג'ון אייזק מור נפטר בעיר הלנה שבארקנסו ב-18 במרץ 1937. הוא נטמן בבית הקברות מייפל היל שבעיר. Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 82. מדיה וקבצים בנושא ג'ון אייזק מור בוויקישיתוף ג'ון אייזק מור באתר אגודת המושלים הלאומית (באנגלית) ג'ון אייזק מור באתר The Political Graveyard (באנגלית) ג'ון אייזק מור, באתר "Find a Grave" (באנגלית)
קוסטיס גימוסוליס

קוֹסְטִיס גִימוֹסוּלִיס (ביוונית: Κωστής Γκιμοσούλης;‏ 1960 – אוגוסט 2023) היה משורר, סופר וצייר יווני. גימוסוליס נולד באתונה ב-1960 ומת בה באוגוסט 2023. גימוסוליס למד משפטים באוניברסיטת אתונה ובמשך רוב שנותיו התפרנס מעבודתו כנוטריון. את ספר הביכורים שלו “הלהט החוטב עצים” פרסם גימוסוליס ב-1983 ואחריו פרסם ארבעה ספרי שירה נוספים. בסיפורת, ספרו הראשון “חול בעיניים” ראה אור ב-1988 ואחריו התפרסמו עשר יצירות פרוזה נוספות פרי־עטו. בספרו “זהב שחור” (2000) משולבות אלה באלה יצירותיו כמשורר, כסופר וכצייר. הלהט חוטב העצים (שירה), 1983 קדושת הדיו (שירה), 1983 הפה גנב (שירה), 1985 חול בעיניים (סיפורת), 1988 מלאך המכונה (סיפורת), 1990 ילדים מסוכנים (שירה), 1992 לילה עם האדומה (סיפורת), 1995 מזרח (סיפורת), 1998 יד לתוך האש (סיפורת), 1999 זהב שחור (שירה, סיפורת וציורים), 2000 גשם אור (סיפורת), 2002 המפלצת בכל מקום (סיפורת), 2003 אהבה מרוב קנאה (שירה), 2004 וידויים לכלב קולומביאני (סיפורת), 2006 זעקת הפרפר (סיפורת), 2007 רוח הרפאים שלה (סיפורת), 2009 כדי שתלמד לעוף (סיפורת), 2011 השיר "עזב ובא" בתרגום לעברית ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קוסטיס גימוסוליס".
Science

Science (מילולי: מדע) הוא כתב עת אקדמי של האיגוד האמריקני לקידום המדע הנחשב לאחד מכתבי העת המדעיים היוקרתיים בעולם. כתב העת יצא לראשונה ב-1880 ומאז יוצא לאור אחת לשבוע. המאמרים בו עוברים ביקורת עמיתים. לפורמט המודפס של כתב העת יש כ-130,000 מנויים. מאחר שהמנויים של מוסדות יחד עם גישה מקוונת לכתב העת משרתים קהל גדול, מוערך ציבור קוראיו של כתב העת כחצי מיליון איש לערך. כתב העת מתמקד בפרסום מחקרים מקוריים חשובים וסקירות מחקרים, אך הוא מפרסם גם חדשות הקשורות למדע, דעות על המדיניות המדעית ונושאים נוספים המעניינים מדענים ואנשים המתעניינים במשמעויות הרחבות של המדע והטכנולוגיה. על אף שרוב כתבי העת המדעיים מתמקדים בנושא מסוים, Science וכתב העת המתחרה Nature מסקרים מגוון רחב של תחומים מדעיים. Science שם דגש מיוחד על ביולוגיה ומדעי החיים, עקב ההתפתחות בביוטכנולוגיה ובגנטיקה בעשורים האחרונים. מדד ההשפעה (האימפקט פקטור) של Science לשנת 2011 הוא 31.201 (על פי Thomson ISI). אף על פי שכתב העת שייך לאגודה האמריקאית לקידום המדע (AAAS) (אנ'), חברות באגודה אינה דרושה לפרסום מאמר בו. אתר האינטרנט הרשמי של Science (באנגלית) Science, ברשת החברתית פייסבוק Science, ברשת החברתית אקס (טוויטר) Science, ברשת החברתית אינסטגרם Science, סרטונים בערוץ היוטיוב Lemonick, Michael D. (7 במרץ 2011). "Alien Life Discovered in a Meteorite! Or Maybe No". Time magazine online. נבדק ב-3 באוקטובר 2011. The paper, meanwhile, had been published in Science, one of the world's top scientific journals, which gave it even more apparent gravitas. {{cite news}}: (עזרה) ערך זה הוא קצרמר בנושא מדעים ובנושא תקשורת. אתם מוזמנים לתרום לוויקיפדיה ולהרחיב אותו.